# Montpesat (Savés)

Montpesat$^,$$^,$$^,$ (Montpezat en francés) qu'ei ua comuna occitana de Gasconha situada dens lo departament de Gers e la region d'Occitània, ancianament de Mieidia-Pirenèus.

## Toponimia
### Montpesat

Montpesat que ven de l'occitan mont, deu latin mons, montem. Lo segond element que pòt estar lo participi passat deu latin pedare, «paisherar», «palengar», donc fortificar damb fondacions solidas; pr'aquò, Pierre-Henri Billy que constata pedare es shens descendéncia gallo-romanica [ací, occitano-romanica] e que pensatus (de pendere) > pensat > pesat, «en penent», conven milhor (citat per Pau Burgan e Andriu Lafon a prepaus de Montpesat de Carcin, qui presenta l'atestacion Mons Pensatus en 1040.
Segon Negre, los Montpesats que son formats de mont e deu participi passat de pezar : « estar malaisit, penós, mauplasent per las soas fortificacions »...

### Gençac

Gençac (anciana comuna de Gensac-Savès, en francés) : se s'explica coma los autes Gençacs, lo nom de Gençac que ven deu nom d'òme latin Gentius, damb lo sufixe -acu(m), latinizacion d'un sufixe celtic -*acon. Que's tracta donc d'ua anciana propietat gallo-romana.

## Istòria

La seccion de Murelet deu Pin, qui es ua enclava dens lo Gers qu'ei transferida (24au lei deu 26 de març de 1829) a la comuna de Gençac (departament deu Gers), qui ei la medisha annada reünida a Montpesat. En 1921 (decret deu 22 de junh de 1921, la comuna deu Pin pren oficiaument lo nom de Le Pin-Murelet a maugrat Murelet non sia pas mei en lo son territòri.
Dens la practica, Montpesat que recep doncas Gençac e Murelet. Murelet qu'èra abans 1789 de l'eleccion de Comenge (nocion diferenta de la diocèsi de Comenge), de la generalitat d'Aush, de la diocèsi de Lombèrs, de la senescaucia de Tolosa. En 1790, Murelet qu'èra deu canton de Riumas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Guy Larée | UMP-LR | retirat Foncion Publica, conselhèr generau (2011-2015) |
| març de 2001 | 2008 | Maurice Larée | UMP | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 240, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 432 | 401 | 477 | 496 | 655 | | 679 | 712 | 700 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 683 | 649 | 623 | 652 | 652 | 637 | 597 | 605 | 551 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 532 | 518 | 516 | 413 | 429 | 407 | 423 | 392 | 348 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 311 | 280 | 217 | 236 | 214 | 194 | 231 | 239 | 240 241 |
| 2009 | 2010 |
| 240 248 | 241 250 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* Gençac qu'estoc annexada a Montpesat en 1829, çò qui explica la creishença de populacion en 1831.
* En 2018 la populacion qu'èra de 242 abitants e la densitat qu'èra de 15,47 ab/km².

## Véser tanben

* Comunas de Gers

## Ligams extèrnes

* Montpesat suu site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Montpesat (Savés)».
* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 473
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 279
* ↑ Ernest Nègre, Toponymie générale de la France, 1990-98, vol. III, p. 1481, par. 26887
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 315
* ↑ Archius departamentaus de Hauta Garona, Dictionnaire des localités de Haute-Garonne, p. 33
* ↑ Archius departamentaus de Hauta Garona, Dictionnaire des localités de Haute-Garonne, p. 33
* Portau de Gasconha